હાઈ યીલ્ડી અને ઇન્વેસ્ટમેન્ટ ગ્રેડ કેટેગરીમાં આવતી મૂડીઝના રેટિંગ હેઠળની 24 ભારતીય કંપનીઓમાંથી 12 કંપનીની મોટા ભાગની આવક અમેરિકન ડોલરમાં થાય છે અથવા તેમના કોન્ટ્રાક્ટ અમેરિકન ડોલરમાં હોય છે, જે કંપનીઓને નેચરલ હેજિંગ પૂરું પાડે છે. તેને લીધે રૂપિયામાં નબળાઈની અસર મર્યાદિત બને છે. મૂડીઝના રેટિંગ હેઠળની 24 કંપનીમાં IT, ઓઇલ-ગેસ, કેમિકલ્સ, ઓટો, કોમોડિટીઝ, સ્ટીલ અને રિયલ એસ્ટેટ સેક્ટરનો સમાવેશ થાય છે.